Suriya harbiylari as-Suvayda viloyatida IShID benzin tashuvchi mashinalari kolonnasini yo‘q qildi

Suriya armiyasi artilleriyasi IShID terrorchi guruhiga tegishli benzin tashuvchi sisternali avtomobillar kolonnasiga zarba berdi. Kolonna mamlakat janubidagi as-Suvayda shahridan 34 kilometr naridagi al-Bayadir tumanida aniqlanib, yo‘q qilindi, deb xabar beradi “TASS”.

Avtosisternalarda Suriya sharqidagi IShID qo‘liga o‘tgan konlardan olingan neft mahsulotlari olib ketilayotgan edi. Kolonnani pulemyot o‘rnatilgan yo‘ltanlamaslarda kuzatib borayotgan terrorchilar guruhi ham yo‘q qilindi.
As-Suvayda viloyati Iordaniya chegarasida joylashgan bo‘lib, u yerda aholining ko‘pchiligini tog‘lik druzlar tashkil etadi.
IShID ekstremistik guruhi jahonning bir qator mamlakatlari va xalqaro tashkilotlar tomonidan “terrorchilik tashkiloti” deb topilgan.